Ymarfer gwirfoddol hunan-effeithlonrwydd hyder gwybodaeth pwnc athro ar gyfer dyfarniad Tystysgrif Gwyddoniaeth Gynradd
Dewiswch o leiaf dri chwestiwn nad ydych yn sicr yn eu cylch a chanfyddwch mwy er mwyn sicrhau eich dealltwriaeth eich hun o’r meysydd cysyniad hyn.  Dangoswch dystiolaeth eich bod wedi gwneud hyn.
Rhestrwch y darllen cyfeiriol ar Moodle ac unrhyw ddeunydd cyfeiriol arall yr ydych wedi ei ddefnyddio i’ch cynorthwyo i ddatblygu eich dealltwriaeth eich hun o wyddoniaeth gynradd.
Cyflwyniad gwirfoddol drwy e-bost mewn ffurf o’ch dewis i c.j.lewis@uwtsd.ac.uk 
Cyflwyniad gwirfoddol fel Poster copi caled ddydd Mawrth 31 Hydref 2017.
[bookmark: _GoBack]
[bookmark: cysill]
AD – Ateb disgybl

Prosesau bywyd a phethau byw

1. C. Pryd mae rhywbeth “yn fyw”?
AD. Mae tân yn fyw am ei fod yn symud, yn anadlu, yn atgenhedlu, yn tyfu, yn ysgarthu ac yn difa
2. C. Beth ydy “anifail”?
AD. Mae anifeiliaid yn flewog ac mae ganddyn nhw bedair coes. 
3. C. Beth ydy pryfyn?
AD. Mae pob ‘creepy crawly’ yn bryfyn. 
4. C. Beth ydy planhigyn? 
AD. Mae gan bob planhigyn flodau â phetalau, dail gwyrdd a choesyn. Maen nhw’n gallu cael eu tyfu mewn pot planhigion. 
5. C. Pam rydyn ni’n anadlu?
AD. Mae aer yn cael ei anadlu i mewn ac allan heb unrhyw swyddogaeth gorfforol. 
6. Beth ydy’r aer rydyn ni’n ei anadlu allan?
AD. Mae aer sydd wedi’i allanadlu’n garbon ddeuocsid yn bennaf ac mae’n isel iawn mewn ocsigen. 
7. C. Beth sydd tu fewn i’r corff dynol?
AD. Mae fel bag gwag lle mae gwaed, bwyd a gwastraff yn cael eu cadw. 
8. C. Pam mae rhaid i ni fwyta bwyd?
AD. Yr unig reswm rydyn ni’n bwyta bwyd yw i roi egni i ni. 
9. C. Pam mae bwyta proteinau’n bwysig?
AD. Am ei fod e’n brif ffynhonnell egni’r corff. 
10. C. Ydy bwyta braster yn gallu bod yn dda i chi?
AD. Mae pob braster yn ddrwg i chi. 
11. C. Oes angen bwyd ar blanhigion?
AD. Mae planhigion yn cael eu bwyd o’r pridd. 
12. C. Beth mae’r saeth yn ei gynrychioli mewn cadwyn fwyd?
AD. Mae’n cynrychioli “yn bwyta”. 
13. C. Mae’r gwalch glas yn un o’r prif adar ysglyfaethus, felly beth mae e’n ei fwyta?
AD. Mae’n bwyta'r fronfraith, y fuwch goch gota a phryfed gleision. 
14. C. Beth sy’n digwydd i wneud i fwyd bydru?
AD. Mae afal yn pydru ar ei ben ei hun. 
15. C. Pam mae gwddf hir gan y jiráff? 
AD. Am fod gwddf ei hynafiaid wedi mynd yn hirach wrth iddyn nhw ymestyn i gyrraedd dail mewn coed tal. 

Deunyddiau a’u priodweddau
16. Beth ydy Deunydd?
AD: Mae deunydd yn rhywbeth a ddefnyddir ar gyfer adeiladu, dillad neu bapur ysgrifennu. 
17. Beth sy’n digwydd pan fydd rhywbeth yn llosgi?
AD: Pan fydd rhywbeth yn llosgi, mae rhannau ohono fe’n diflannu a ddim yn bodoli bellach. 
18. Beth sy’n digwydd pan fydd cannwyll yn llosgi?
AD: Dydy cwyr cannwyll ddim yn llosgi, ddim ond toddi.
19. O ba ddeunydd y mae rhwd wedi’i wneud?
AD: Mae rhwd yn fath o bydredd sy’n cael ei achosi gan ffwng. 
20. Beth sy’n digwydd pan fydd balŵn parti’n cael ei lenwi ag aer?
AD: Mae’r balŵn yn mynd yn fwy ysgafn. 
21. Pan fyddwch chi’n troi siwgr i mewn i gwpanaid o de ydy e’n mynd yn drymach?
AD: Pan fydd solid yn toddi mewn dŵr dydy ef ddim yn cyfrannu i fàs yr hydoddiant. 
22. Ydy rhywbeth yn gallu bod yn wag ac yn solid ar un pryd?
AD: Dydy pêl-droed ddim yn solid. 
23. Beth sy’n digwydd i ddŵr ar ôl iddo ferwi?
AD: Mae berwi'n newid anghildroadwy. 
24. Beth sy’n digwydd i’r pwll yn ystod y dydd?
AD: Mae hylifau sy’n anweddu (neu ferwi) yn diflannu am byth. 
25. O ba ddeunyddiau y mae cymylau wedi’u gwneud?
AD: Mae cymylau wedi’u gwneud o nwy. 
26. Beth yn union yw craig?
AD: Mae bric a choncrit yn enghreifftiau o greigiau. 

Prosesau Ffisegol 
27. Ydy màs yn effeithio ar gyflymder gwrthrych sy’n cwympo?
AD: Mae gwrthrychau trwm yn cwympo ar fwy o gyflymder na gwrthrychau ysgafn. 
28. Pa rymoedd sy’n gweithredu ar bêl sy’n cael ei thaflu i’r awyr?
AD: Mae pêl sy’n hedfan yn cael ei gyrru yn ei blaen gan rym. 
29. Oes grym dirgroes i bob grym bob tro?
AD: Mae grymoedd bob tro’n gweithredu mewn parau sy’n hafal a dirgroes.
30. Oes grym mawr ymlaen a grym bach yn ôl yn gweithredu ar wrthrych sy’n symud mewn llinell syth?
AD: Pan fydd gwrthrychau’n symud mae mwy o rym yn cael ei osod arnyn nhw i gyfeiriad y symud bob tro.
31. Pa rymoedd sy’n gweithredu ar wrthrych nad ydy e’n symud e.e. llyfr sy’n eistedd ar fwrdd?
AD: Does dim grymoedd yn gweithredu ar wrthrychau o’r fath. 
32. Oes disgyrchiant yn y gofod?
AD: Does dim disgyrchiant ar y lleuad. 
33. Ydy disgyrchiant yn gallu newid?
AD: Mae disgyrchiant yn mynd yn gryfach y pellaf rydych chi o’r ddaear. 
34. Pam mae rhai gwrthrychau’n arnofio ac eraill yn suddo?
AD: Mae pob gwrthrych ysgafn yn arnofio, mae pob gwrthrych trwm yn suddo. 
35. Beth yw’r dulliau gwahanol o gysylltu bwlb â chell?
AD: Mae trydan yn gweithio drwy ddod allan o un pen o’r gell. 
36. Sut mae trydan yn symud o gwmpas cylched? 
AD: Mae trydan yn dod allan o ddau ben y gell. 
37. Beth ydy cerrynt trydan?
AD: Mae cylched yn defnyddio cerrynt trydan wrth iddo fe symud o gwmpas felly mae llai ar y pen arall. 
38. Beth ydy foltedd?
AD: Mae foltedd yn gwneud i gylched weithio drwy deithio o gwmpas y gwifrau. 
39.  Ydy pob metel yn fagnetig? 
AD: Mae pob metel yn fagnetig.
40. Ble mae goleuni'n bresennol? 
AD: Mae goleuni i’w gael dim ond mewn mannau llachar. 
41. Sut rydyn ni’n gweld pethau?
AD: Rydyn ni’n gweld pethau am fod goleuni’n teithio o’n llygaid ni tuag at y gwrthrych. 
42. Pam mae’r lleuad yn disgleirio?
AD: Mae’r lleuad yn ffynhonnell goleuni.
43. Sut mae sain yn teithio?
AD: Er mwyn clywed sain rhaid i’r gwrandäwr fynd ati i ganolbwyntio / wrando er mwyn ei glywed. 
44. Ydy hi’n bosibl rhwystro seindonnau? 
AD: Dydy sain ddim yn gallu mynd drwy rwystrau. 
45. Pam mae'r dydd yn troi’n nos?
AD: Mae’r haul yn symud o gwmpas y Ddaear, dyma pam mae dydd a nos yn digwydd. 
46. Beth sy’n achosi gweddau’r lleuad?
AD: Cysgod y Ddaear sy’n gyfrifol am weddau gwahanol y lleuad. 
47. Beth sy’n achosi’r tymhorau?
AD: Mae hi’n dwymach yn yr haf am fod y Ddaear yn agosach at yr haul. 
48. Pam mae’r dyddiau’n hirach yn yr haf?
AD: Am fod yr haul yn symud ar draws yr awyr yn fwy araf. 


